บอนด์ยีลด์ญี่ปุ่นร่วงต่ำสุดในรอบ 11 เดือน
บอนด์ยีลด์ญี่ปุ่นร่วงต่ำสุดในรอบ 11 เดือน
4 ม.ค. 2559

ผู้สื่อข่าวรายงานว่า ผลตอบแทนพันธบัตรรัฐบาลญี่ปุ่นอายุ 10 ปี ร่วงแตะระดับต่ำสุดนับตั้งแต่เดือนม.ค.ปีที่แล้ว เนื่องจากนักลงทุนเข้าซื้อพันธบัตร ท่ามกลางคาดการณ์ว่าธนาคารกลางญี่ปุ่น (BOJ) จะขยายโครงการซื้อพันธบัตรขนาดใหญ่ต่อไป
อัตราผลตอบแทนพันธบัตรหมายเลข 341 ซึ่งเป็นมาตรวัดอัตราดอกเบี้ยระยะยาว ปิดที่ 0.260% ลดลง 0.005% จากระดับปิดเมื่อวันพุธที่ผ่านมา เนื่องจากตลาดโตเกียวปิดทำการในวันพฤหัสและวันศุกร์ เนื่องในช่วงเทศกาลปีใหม่ ส่วนราคาสัญญาพันธบัตรอายุ 10 ปี ส่งมอบเดือนมี.ค.เพิ่มขึ้น 0.07 จุด แตะ 149.11 ที่ตลาดหุ้นโอซาก้า